62020CO0113_INF
Διάταξη του Δικαστηρίου (έκτο τμήμα) της 1ης Οκτωβρίου 2020 – Slovenský plynárenský priemysel
(Υπόθεση C-113/20)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Οδηγία 90/435/ΕΟΚ – Κοινό φορολογικό καθεστώς το οποίο ισχύει για τις μητρικές και τις θυγατρικές εταιρίες διαφορετικών κρατών μελών – Χρονικό πεδίο εφαρμογής – Φόρος εισοδήματος ο οποίος αφορά περίοδο προγενέστερη της ημερομηνίας προσχωρήσεως ενός κράτους μέλους στην Ευρωπαϊκή Ένωση – Διορθωτική απόφαση περί επιβολής φόρου εκδοθείσα μετά την ημερομηνία προσχωρήσεως»
Προδικαστικά ερωτήματα – Αρμοδιότητα του Δικαστηρίου – Όρια – Ερμηνεία οδηγίας της Ένωσης σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρίες διαφορετικών κρατών μελών – Είσπραξη του μη καταβληθέντος φόρου εισοδήματος για περίοδο προγενέστερη της ημερομηνίας προσχωρήσεως ενός κράτους μέλους στην Ευρωπαϊκή Ένωση – Διορθωτική απόφαση περί επιβολής φόρου εκδοθείσα μετά την ημερομηνία προσχωρήσεως – Δεν εμπίπτει
(Άρθρο 267 ΣΛΕΕ· οδηγία 90/435 του Συμβουλίου)(βλ. σκέψεις 25, 30, 31 και διατακτ.)
Διατακτικό
Η οδηγία 90/435/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρίες διαφορετικών κρατών μελών, δεν εφαρμόζεται στην περίπτωση κατά την οποία η φορολογική αρχή κράτους μέλους προέβη στην είσπραξη από τον φορολογούμενο του μη καταβληθέντος φόρου εισοδήματος για περίοδο προγενέστερη της ημερομηνίας προσχωρήσεως του κράτους μέλους αυτού στην Ευρωπαϊκή Ένωση, με διορθωτική απόφαση περί επιβολής φόρου εκδοθείσα μετά την εν λόγω προσχώρηση.